Odyssevs’ blikk

Odyssevs' blikk (gresk: Το βλέμμα του Οδυσσέα – To Vlemma tou Odyssea) er en gresk spillefilm fra 1995. Den er regissert av Theo Angelopoulos, og hovedrollen spilles av Harvey Keitel. 

Filmen er filmatisk og estetisk spesiell, mye fordi manus er av særdeles metaforisk, allegorisk karakter. Hovedpersonen, spilt av Keitel, er en gresk filmprodusent som vender hjem etter 35 år i USA. Han legger ut på en episk reise gjennom et krigsherjet Balkan til Hellas for å lete etter tre tapte filmruller av Manakis-brødrene, pionerer innen fotografi og film som introduserte filmen til Balkans på begynnelsen av 1900-tallet. Reisen får minner fra hans egen fortid til å virvle opp. Men man vet aldri hva som er virkelig og hva som er uvirkelig. Letingen etter filmrullene fungerer også som en metafor for en søken etter den felles historien til landene på Balkan.

Under innspillingen døde skuespilleren Gian Maria Volonté. Han ble erstattet av Erland Josephson.

Roller 
 Harvey Keitel
 Maia Morgenstern
 Erland Josephson
 Thanasis Vengos
 Giorgos Mikhalakopoulos

Priser 
 Juryens Store Pris - Cannes filmfestival 1995
 Kritikerprisen 1995 – European Film Academy
 The Top 100 Films of All Time – TIME Magazine

Referanser

Eksterne lenker 
 

Filmer fra 1995
Greske dramafilmer
Engelskspråklige filmer
Greskspråklige filmer